# Årsberetning for Gul avdeling 2019

## Beskrivelse av avdelingen

* Gul avdeling hadde 9 brukere i aldersgruppen 21- 66 år pr.31.12.19.
* Antall årsverk 10; hvorav 40% med 3-årig utdannelse, 60% med 1-årig utdannelse og en ufaglært. I tillegg har vi en helsefagarbeider lærling, som skal avlegge fagprøve i januar 2021.
* Mer enn 50% av våre brukere på gul avdeling er rullestolbrukere. Vi har brukere med epilepsi, cerebral parese, hjerneskade, Cornelia de Langes syndrom, Retts syndrom, Downs syndrom og infantil autisme.
* Overordnet målsetting for avdelingen er å gi et realistisk opplæringstilbud med utviklingsmuligheter etter individuelle målsetninger, samt vise respekt for den enkeltes evner og behov.
* Vi vektlegger fysisk aktivitet, kommunikasjon, sansestimulering og sosiale aktiviteter.

## Dette har vi arbeidet med i år

* En bruker som har vært hos oss i 25 år sluttet i januar. Vi hadde da en hyggelig markering av mange fine år sammen. I juni hadde vi gleden av å ta imot en ny bruker som startet hos oss. Vi har brukt tiden til å bli godt kjent og utarbeidet tilpassede aktiviteter.
* Gul avdeling hadde planleggingsdag i april 2019. Da deltok hele avdelingen på fagkurset voksne med Retts syndrom hos Frambu kompetansesenter. Dette var nyttig kompetanseheving for avdelingen siden vi har tre brukere med Retts syndrom.

Våren hadde vi to felles planleggingsdager for hele stiftelsen. Vi reiste til Hamburg og hadde to felles planleggingsdager for hele Stiftelsen Radarveien, der vi blant annet jobbet med etisk refleksjon og medarbeiderskap.

 **Kurs og etter-/videreutdanning**

* Undertegnede deltok på en to dagers sykefraværskonferanse.
* I tillegg har vi deltatt på flere kurs i vår interne kursrekke, samt på temakvelder som arrangeres i samarbeid med Holmenkollen bo- og dagsenter og Ragna Ringdal dagsenter.

**Avdelingsleders vurdering**

Jeg vurderer at Gul avdeling er en godt fungerende avdeling. Vi er en stabil persongruppe, dette gir oss trygge brukere. Jeg vurderer at avdelingen har oppnådd målsetningen om et individuelt tilpasset tilbud til den enkelte bruker. I tillegg har avdelingen et tydelig fokus på samarbeid og trivsel.

Elisabeth Myrhol

 Avdelingsleder